שנת 2017, להלן שנת ההופעות הלוהטות - מקבלת חיזוק נוסף: רדיוהד, מלהקות הרוק האלטרנטיבי החשובות והמצליחות בעשורים האחרונים, צפויה להגיע לישראל להופעה אחת שתתקיים ביולי בפארק הירקון בתל אביב. ההכרזה הרשמית על כך תצא בימים הקרובים - לאחר השגת כל האישורים הנדרשים.





רדיוהד הוקמה ב-1989 באוקספורד, בריטניה. בשנותיהם הראשונות, ניגנו הסולן תום יורק, האחים קולין (בס) וג'ון (גיטרה) גרינווד, הגיטריסטי אד אובריאן והמתופף פיל סלוויי בעיקר בריט פופ וספגו השפעות מוזיקליות מלהקות כמו טוקינג הדס והסמית'ס.

ב-1993, בשיא ימי האלטרנטיב העליזים, יצא אלבומם הראשון, "Pablo Honey". תחילה הוא לא זכה להתייחסות מיוחדת מצד הקהל והמצדים - זאת עד שיצא מתוכו הסינגל "Creep". השיר הפך ללהיט בינלאומי ואת הלהקה לשם דבר. עד היום רווחת הטענה, עיקר בקרב מעריצי הלהקה המקומיים, שמשום שישראל הייתה מהראשונות להשמיע את "קריפ" בתחנות הרדיו, הרי שהיא היא שגילתה לעולם את הלהקה.

רדיוהד על הבמה

"The Bends", אלבומה השני של רדיוהד, יצא ב-1995 והכיל חומרים מגובשים וניסיוניים יותר. הפופולריות העולמית הגיעה

ללהקה בזכות אלבומה משנת 1997, "OK Computer", שזכה בפרסים רבים והוכרז במקומות רבים כאלבום הטוב ביותר של שנות ה-90. בשנת 2001 היא דורגה הלהקה בין 10 הלהקות הטובות בעולם על פי המגזין טיים.

תהיה זו הופעתה הרביעית של רדיוהד בישראל, שהופיעה כאן בראשית דרכה ב-1993, פעם נוספת ב-1995 כלהקת החימום של R.E.M ובשלישית, ב-2000, בתל אביב ובקיסריה. גיטריסט ההרכב, ג'וני גרינווד, הופיע רבות בארץ, בין היתר לצד המוזיקאי הישראלי שי בן צור. גרינווד אף נשוי לאמנית הישראלית שרונה קטן ועבד עם אמנים ישראלים נוספים כמו דודו טסה.

הופעתה של רדיוהד במחוזותינו תהיה הפעם במסגרת סיבוב ההופעות לקידום אלבומה "A Moon Shaped Pool" שיצא השנה.